Dachverband Schweizerischer Gemeinnütziger Frauen
Dr Tachverband vo de Schwiizer Gmäinnützige Froue SGF isch en Organisazioon vo dr Schwiizer Frouebewegig.

Der Verband isch anne 1888 z Aarau gründet worde. Er het denn Schweizerischer Gemeinnütziger Frauenverein gheisse.

Dr SGF isch gly en algemeine Rahme für vil Verein und Organisazioone gsi, wo sech i dr Schwiiz für die besseri Uusbildig vo de Meitli und de Froue, für d Gründig vo Huuswirtschafts- und Pflegerinneschuele und anderi Initiatyven ygsetzt händ. 1908 het er ghulfe die Schwiizerischi Veräinigung für Chinder- und Froueschutz gründe, wo spöter d Pro Juventute worden isch.

Dr Verband het sech zerscht nid mit de politische Zyl vo dr Frouebewegig befasst. 1918 het er denn aber au agfange d Yfüerig vom Frouestimmrächt im Land z verlange.

2004 het d Organisazioon dr nöi Name Tachverband vo de Schwiizer Gmäinnützige Froue agnoo. Si het dr Sitz z Länzbrg.

Lueg au 
 alliance F

Literatur 
 Caroline Bühler: Die Geschichte des Schweizerischen Gemeinnützigen Frauenvereins SGF. Vereinstätigkeit, Selbstverständnis und das Verhältnis zu Frauenbewegung, Politik und Staat von 1888 bis 1996. Bern 1997.

Weblink 
 Website

Kultur im Aargau
Schwizer Organisation
Soziali Beweegig
Frauesache